open-index/open-wikipedia-markdown huggingface dataset:
Apollo-teatteri

**Apollo-teatteri** () on New Yorkin Harlemissa sijaitseva konserttisali, joka on 1930-luvulta asti toiminut Yhdysvaltojen afroamerikkalaisen musiikkikulttuurin yhtenä tärkeimmistä keskuspaikoista. Apollo sijaitsee osoitteessa 253 West 125th Street, Adam Clayton Powell Jr. Boulevardin (aiemmin 7. avenue) ja Frederick Douglass Boulevardin (aiemmin 8. avenue) välissä.

1500-paikkainen teatteri rakennettiin vuosina 1913–1914 alun perin irlantilaisen väestönosan music halliksi ja burleskiteatteriksi, jonne oli pääsy vain valkoihoisilla. 1920- ja 1930-luvuilla Harlemista tuli maan suurin mustan väestönosan asuinalue, ja vuonna 1934 sali nimettiin Apolloksi ja siitä tuli mustien eräänlainen kulttuurikeskus.

1930-luvulta alkaen Apollo-teatterista radioitiin paikallisesti ja valtakunnallisesti monia musiikkiohjelmia, jotka toivat ensi kertaa kaikkien Yhdysvalloissa asuvien tietoisuuteen sellaisia artisteja kuin Lionel Hampton, Billie Holiday, Ella Fitzgerald ja vielä 1970-luvullakin muun muassa Luther Vandross, Gladys Knight, Donna Summer ja Michael Jackson. Kuuluisin näistä radio-ohjelmista oli Ralph Cooperin keskiviikkoiltaisin lähetetty *Amateur Nights*.

Apollo-teatterin suosio ja talous kärsivät 1970-luvulla, kun musiikkiartistit ansaitsivat yhä paremmin levytyksillään ja alkoivat esiintyä entistä vähemmän. Samaan aikaan Apollo-teatteri korotti vuokrahintojaan ja menetti kilpailukykyään Madison Square Gardeniin ja Lincoln Centeriin verrattuna. Vuoden 1975 Smokey Robinsonin konsertissa sattui ampumavälikohtaus, joka tahrasi Apollon mainetta rauhallisena turvasatamana väkivaltaisella asuinalueella. Apollo myytiin eräälle seurakunnalle, mutta se vei konserttisalin konkurssiin muutamaa vuotta myöhemmin. Vuonna 1982 Apollo-teatterin otti kuitenkin haltuunsa Harlem Urban Development Corporation, ja seuraavana vuonna sali suojeltiin National Historic Landmark -statuksella, mikä osaltaan varmisti sen tulevaisuuden. Vuodesta 1991 sen toimintaa on hallinnoinut säätiö nimeltä The Apollo Theater Foundation, Inc.

Vuosina 1987–2008 Apollo-teatterista televisioitiin Yhdysvalloissa valtakunnallisesti lähes 1&nbsp;100 jaksoa musiikkiohjelmaa nimeltä *Showtime at the Apollo*.

## Lähteet

## Aiheesta muualla
LittleBigPlanet 3

**LittleBigPlanet 3** on vuonna 2014 PlayStation 3- ja PlayStation 4 -pelikonsoleille julkaistu tasohyppelypeli. LittleBigPlanet 3 on jatko-osa peleille LittleBigPlanet ja LittleBigPlanet 2. LittleBigPlanet 3:ssa on paljon pelattavia hahmoja. Peli poistettiin PlayStation Storesta ja Playstation Plus:sta 31. lokakuuta 2024, ja samalla pelin online-ominaisuudet lopetettiin. Käyttäjät, jotka ostivat pelin ennen 31. lokakuuta 2024, pystyvät kuitenkin edelleen käyttämään pelin offline-ominaisuuksia.

## Vastaanotto
Peli on saanut kriitikoilta positiivisia arvosteluja.

Metacritic-kerääjäsivustolla peli sai 79/100 pistettä, perustuen 78 kriittiseen arvosteluun.

## Lähteet

## Aiheesta muualla
*
Otto Kuhala

**Otto Kuhala** on kuvitteellinen jyväskyläläinen yksityisetsivä, joka on päähenkilö Markku Ropposen kirjoittamassa kirjasarjassa. Kuhala on entinen poliisi, keski-ikäinen ja sarjan edetessä yhä enemmän vanhenemisen vaivoista kärsivä mies. Hänen tärkeä ystävänsä on lemmikkikoira Jeri ja myöhemmin Hippu-koira. Kuhala onnistuu ratkaisemaan usean rikoksen ennen poliisia, mutta ei aina saa siitä kiitosta, sillä poliisin ja Kuhalan välit ovat huonot ja heillä on keskinäistä kilpailua.

## Otto Kuhala -kirjat
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet
Critics’ Choice Award

**Critics’ Choice Award** () tarkoittaa seuraavia:

* Critics’ Choice Movie Award, elokuvapalkinto
* Critics’ Choice Television Award, televisiopalkinto
Synnyin, elän, kuolen

**Synnyin, elän, kuolen** on suomalaisartisti Hanna Pakarisen 9. syyskuuta 2016 julkaistu seitsemäs studioalbumi. Albumin kaikki kappaleet ovat Carolan alun perin levyttämiä. Albumin on tuottanut Sampo Haapaniemi. Albumi nousi ensimmäisellä listaviikollaan Suomen virallisen albumilistan 11:nneksi.

Albumin ensimmäinen single ”Herrojen kanssa pellon laidassa” julkaistiin tammikuussa 2016 ja toinen, ”Penkki, puu ja puistotie”, huhtikuussa 2016. Kolmas single ”Rakkauden jälkeen” julkaistiin 5. elokuuta 2016.

## Kappaleet

## Lähteet
Dave Thomas

**Dave Thomas** on kanadalainen Cuppa Coffee Studiossa työskentelevä animaatio-ohjaaja.

## Ura
Hän on ohjannut monia animaatiomainoksia sekä kohtauksia moniin animaatioelokuviin ja videopeleihin. Hän on erikoistunut stop motion -animaatioihin.

## Filmografia
* *[[Glenn Martin, DDS]]* (2008)
* *[[A Miser Brothers' Chistmas]]* (2008)
* *[[Celebrity Deathmatch]]* (2006-)
* *[[Celebrity Deathmatch (videopeli)]]* (2003)
* *[[Henry ' s World]]* (2002)
* *[[Crashbox]]* (1999)

## Aiheesta muualla
*
Jari Haapala

**Jari Haapala** on suomalainen urheilutoimittaja ja -selostaja. Hän on selostanut vuosikymmenet Ylen radiokanavien jääkiekko- ja futiskierroksilla. Talviolympialaisissa 2014 Haapala selosti radiossa Yle Puheessa jääkiekkoa. Hän on selostanut Ylellä televisiossa jalkapalloa muun muassa MM-kisoissa 2014, EM-kisoissa 2016 ja MM-kisoissa 2018.

Koulutukseltaan Haapala on kasvatustieteiden maisteri, ja hän on toiminut luokanopettajana alakoulussa.

## Lähteet
Into ja Kunto

**Into ja Kunto** (tunnetaan nimellä Into ja Kunto Tanjan kanssa engl. Dig and Dug with Daisy) on brittiläinen nukkeanimaatio, jossa työkoneet ovat tässä sarjassa mukana. Into ja Kunto ovat rakennusmiehiä, joiden apuna on ruskeatukkainen Tanja, joka tulee heitä auttamaan. Into ja Kunto TV-sarja on lyhytanimaatioelokuva, joka koostuu 16 jaksoisesta piirroselokuvasta, kun Suomessa julkaistiin VHS-kaseteille 1990-luvulla ja DVD-levyille 2000-vuosikymmennellä. Sitä esitti brittiläinen yhtiö Dorling Kindersley Vision Flick Films Limitedin kanssa vuonna 1993. Kaikkien roolien kertojana ja hahmoina toimi edesmennyt Pauli Virta, joka luki vuonna 1994.

**Suomessa julkaistut VHS-kasetit**

* Into ja Kunto maatilalla
* Into ja Kunto rakennustyömaalla
* Into ja Kunto tietyömaalla
* Into ja Kunto tehtaalla 

**Suomessa julkaistut DVD-levyt**

* Into ja Kunto (16-jaksoa sisältävä)
Louis De Geer (1854–1935)

**Gerhard Louis De Geer** (27. marraskuuta 1854 Kristianstad – 25. helmikuuta 1935) oli Ruotsin pääministerinä muutaman kuukauden ajan vuosina 1920–1921. Hänen isänsä Louis De Geer toimi maan ensimmäisenä pääministerinä 1870-luvulla. Hänen veljensä oli ruotsalainen geologi Gerard De Geer. De Geer -suvusta on noussut muitakin näkyvillä paikoilla toimineita henkilöitä.

De Geer oli ammatiltaan juristi. Hän toimi maltillisen puolueen (moderata partiet, myöhemmin liberala samlingspartiet) riveissä Ruotsin valtiopäivien ensimmäisessä kamarissa vuodesta 1900. Hän nousi maan pääministeriksi vuonna 1920. Hallitus oli kuitenkin lyhytikäinen, sillä sen päätös reippaasta kahvitullin nostamisesta hylättiin valtiopäivillä ja hallitus joutui eroamaan 111 päivän ikäisenä.
## Lähteet

## Aiheesta muualla
Kasvottomat päivät

**Kasvottomat päivät** on suomalaisartisti Lassi Valtosen 26. elokuuta 2016 julkaistu toinen sooloalbumi. Albumin on tuottanut Erno Laitinen. Albumi ei menestynyt esikoislevyn mukaisesti, eikä se sijoittunut lainkaan Suomen viralliselle albumilistalle.

Albumin ensimmäinen single ”Naapurin tyttö” julkaistiin 20. toukokuuta 2016. Toinen single ”Piru istuu olkapäällä” julkaistiin 12. elokuuta 2016.

Albumi valittiin Soundin toimittajien mielestä vuoden 2016 10:nneksi parhaaksi suomalaiseksi albumiksi.

## Kappaleet
Kaikki kappaleet on säveltänyt ja sanoittanut Lassi Valtonen.

## Arvostelut
* Helsingin Sanomat:  
* Soundi:  

## Lähteet
Ako Kiiski

**Ako Kiiski** (s. 1969) on suomalainen muusikko, tuottaja ja säveltäjä.

## Ura

Ako Kiiski on ollut basistina joidenkin televisio-ohjelmien kuten SuomiLOVE, Voice of Finland ja Vain elämää studio-orkestereissa sekä muutamien artistien levyillä ja kokoonpanoissa. Lisäksi Ako Kiiski on ollut muusikkona Ben Granfelt Bandissä, Guitar Slingersissa ja Riki Sorsan Leirinuotio-orkesterissa.

Ako Kiiski on myös toiminut säveltäjänä ja sovittajana monille artisteille kuten Jore Marjarannalle, Johanna Debreczenille ja Tommi Soidinmäelle. Suurituuli-yhtyeelle Ako on toiminut myös sanoittajana. 

SuomiLOVE-ohjelman tunnusmusiikki on kokonaan Ako Kiisken käsialaa. Lisäksi Ville Nurmen kanssa Ako on tehnyt tunnusmusiikit monille tv-ohjelmille kuten Hertan maailma ja Itämeri.

## Tuottajana

Ako Kiiski on toiminut tuottajana mm. Lenni-Kalle Taipaleen Piano-levylle ja Jore Marjarannan kolmelle levylle.

## Lähteet
John Scott Russell

**John Scott Russell** (8. toukokuuta 1808 Glasgow – 8. kesäkuuta 1882 Ventnor) oli skotlantilainen insinööri ja laivanrakentaja. Hän tutki myös aaltomekaniikkaa ja teki ensimmäisenä havaintoja itseään vahvistavasta aaltopaketista eli solitonista. Russell toimi Lontoon maailmannäyttelyn promoottorina vuonna 1851. Hänellä oli patentti tietä pitkin kulkevasta höyrykäyttöisestä kulkuneuvosta.

Russel valmistui 16-vuotiaana insinööriksi Glasgowin yliopistosta ja toimi sen jälkeen yliopisto-opettajana. Hänen kiinnostuksensa laivanrakentamiseen vei kuitenkin voiton opetustyöstä. Hän pyrki laivojen rakenneratkaisuissa soveltamaan omaa tutkimustietoaan aaltomekaniikasta. Häntä kiinnostivat myös höyrylaivojen avautuvat mahdollisuudet. Vuonna 1837 hänet palkittiin aaltomekaniikan tutkimuksistaan Kuninkaallisen insinööriseuran kultamitalilla.

## ''Great Eastern'' -laivan rakentaminen

Insinööri Isambard Kingdom Brunel ehdotti Russelille vuonna 1851 uudenlaisen suurlaivan rakentamista. Russell arvioi, että aluksen uppouman tulisi olla noin 20&nbsp;000 tonnia ja se vaatisi ainakin 850 hevosvoiman koneen, jotta se toteuttaisi Brunelin odotukset. Laivan suunnittelua ja rakentamista pidettiin vaikeana. Tämä *[[SS Great Eastern]]* -niminen alus oli yhdistetty purje- ja höyrylaiva. Laiva valmistui vuonna 1858, mutta sen liikennöinnissä sattui useita pieniä onnettomuuksia ja toiminta oli kannattamatonta. Vuonna 1864 se huutokaupattiin ja muunnettiin merikaapelin laskemistyöhön.

## Lähteet

## Aiheesta muualla
Guano Apesin diskografia

**[[Guano Apes]]** on vaihtoehtorock-yhtye, joka perustettiin vuonna 1994 Göttingeninssä, Saksassa. Ryhmän jäsenet ovat Sandra Nasić (laulu), Henning Rümenapp (kitara, taustalaulu), Stefan Ude (basso, taustalaulu) ja Dennis Poschwatta (rummut, taustalaulu).

## Studioalbumit

## Kokoelma-albumit

## Singlet

## Musiikkivideot

## Videoalbumit
* *Guano T-Apes* (VHS, 1998)
* Don't Give Me Names  (VHS & DVD, 2000)
* Live (DVD, 2003)
* *Planet Of The Apes / Dokumentti* (DVD) (2005)
* *Guano Apes – Live @ Rockpalast* (2012)

## Lähteet
Critics’ Choice Movie Awards

**Critics’ Choice Movie Awards** on vuosittain järjestettävä elokuva-alan palkintogaala. Palkinnot jakaa yhdysvaltalainen elokuvakriitikkojen yhdistys nimeltä Broadcast Film Critics Association (BFCA). Palkintoja annetaan parhaille elokuville ja alan henkilöille. Järjestöön kuuluu ammattimaisten elokuvakriitikoiden lisäksi myös runsaasti verkkokirjoittajia.

Critics’ Choice -elokuvapalkintoja on jattu vuodesta 1996 lähtien. Elokuvapalkinnon nimi oli aiemmin lyhyesti **Critics’ Choice Award**. Nimeä on muutettu, koska vuodesta 2011 asti on jaettu erillistä televisiosarjoille tarkoitettua Critics’ Choice Television Award -palkintoa. Nykyään **Critics’ Choice -palkinto** voi viitata siis sekä elokuva- että televisio-ohjelmapalkintoon. Vuonna 2016 molemmat palkinnot jaettiin ensimmäisen kerran samassa palkintogaalassa.

## Palkintokategorioita
### Nykyisiä
* Paras elokuva (Best Picture)
* Paras ohjaaja (Best Director)
* Paras näyttelijäkokoonpano (Best Acting Ensemble)
* Paras miespääosa (Best Actor)
* Paras naispääosa (Best Actress)
* Paras miessivuosa (Best Supporting Actor)
* Paras naissivuosa (Best Supporting Actress)
* Paras käsikirjoitus (Best Screenplay)
* Paras toimintaelokuva (Best Action Movie)
* Paras komediaelokuva (Best Comedy)
* Paras miespääosa toimintaelokuvassa (Best Actor in an Action Movie)
* Paras naispääosa toimintaelokuvassa (Best Actress in an Action Movie)
* Paras miespääosa komediaelokuvassa (Best Actor in a Comedy)
* Paras naispääosa komediaelokuvassa (Best Actress in a Comedy)
* Paras ulkomainen elokuva (Best Foreign Language Film)
* Paras animaatioelokuva (Best Animated Feature)
* Paras maskeeraus (Best Makeup)
* Paras nuori esiintyjä (Best Young Performer)
* Paras puvustus (Best Costume Design)
* Paras kuvaus (Best Cinematography)
* Paras säveltäjä (Best Composer)
* Paras dokumentti (Best Documentary Feature)
* Paras leikkaus (Best Editing)
* Paras laulu (Best Song)
* Parhaat erikoistehosteet (Best Visual Effects)

### Käytöstä poistettuja
* Paras perhe-elokuva (Best Family Film)
* Paras äänitys (Best Sound)

## Lähteet

## Aiheesta muualla
* Palkinnon viralliset sivut
Kari Heimonen (taloustieteilijä)

**Kari Olavi Heimonen** (s. 6. kesäkuuta 1963 Laukaa) on suomalainen taloustieteilijä. Hän työskentelee taloustieteen professorina Jyväskylän yliopiston kauppakorkeakoulussa.

Heimonen on koulutukseltaan kauppatieteiden tohtori. Hän väitteli tohtoriksi Jyväskylän yliopistosta vuonna 1996 otsikolla "Studies on
Currency Substitution: Empirical Evidence on its Significance".

Heimosen puoliso on professori Outi Uusitalo.

## Lähteet
Acrotholus

**Acrotholus** oli paksupäädinosauruksiin kuulunut dinosaurussuku. *Acrotholukset* olivat kasvinsyöjiä, ja niiden fossiileita on löydetty Albertasta, Kanadasta.

*Acrotholus* eli noin 85 miljoonaa vuotta sitten liitukaudella. *Acrotholus* oli noin 1,8 metriä pitkä ja 40 kilogrammaa painava.

*Acrotholus* on Pohjois-Amerikan vanhin ja mahdollisesti tähän mennessä maailman vanhin tunnettu paksupäädinosaurus. Se käveli kahdella jalalla ja sillä oli paksupääliskoille tyypillinen luukupoli päässä. *Acrotholuksella* luukupolin paksuus oli noin 10 senttimetriä. *Acrotholuksesta* on löydetty kallon palasia ja kaksi luukupolia.

## Muuta
* *Acrotholuksen* nimi tarkoittaa ”korkeaa kupolia”.
* *Acrotholuksen* tieteellinen nimi *audeti* tulee albertalaisen karjankasvattajan Roy Audetin, jonka mailta kyseisen dinosauruksen ensimmäiset fossiilit löydettiin vuonna 2008, sukunimestä.
* *Acrotholuksen* fossiileja säilytetään tällä hetkellä Royal Ontario Museumissa, Kanadassa.
* *Acrotholusta* ovat saattaneet metsästää monet pienet petodinosaurukset, kuten saurornitholestes ja richardoestesia, joiden fossiileita on löydetty samoilta alueilta kuin *Acrotholuksen*.

## Lähteet
Juha Junttila

**Juha-Pekka Junttila** (s. 1965) on suomalainen taloustieteilijä. Hän työskentelee taloustieteen professorina Jyväskylän yliopiston kauppakorkeakoulussa.

Junttila on koulutukseltaan kauppatieteiden tohtori. Hän väitteli tohtoriksi Oulun yliopistosta vuonna 1999 tutkielmalla ''Essays on inflation expectations and interest rates in modern Finnish financial markets".

Junttila on toiminut muun muassa tutkijana, professorina ja kansantaloustieteen laitoksen johtajana Oulun yliopistossa sekä vierailevana tutkijana Warwickin yliopistossa sekä Suomen Pankissa. Hän on Oulun yliopiston rahoitusmarkkinatutkimuksen ja makrotalouden dosentti.

## Lähteet

## Aiheesta muualla
* Junttilan tieteelliset julkaisut IDEASissa
Markku Lanne

**Markku Juhani Lanne** (s. 1965) on suomalainen taloustieteilijä. Hän työskentelee taloustieteen professorina Helsingin yliopistossa. Aiemmin Lanne on työskennellyt muun muassa professorina Jyväskylän yliopiston taloustieteiden tiedekunnassa. Hän on Helsingin yliopiston taloustieteen dosentti.

Lanne on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1997 otsikolla "Essays on Inference in Time Series Models with Near Unit Roots: Applications to Interest Rates". Professori Lanne on ollut Suomalaisen Tiedeakatemian jäsen vuodesta 2014. 

## Lähteet

## Aiheesta muualla
* Lanteen kotisivu
* Lanteen tieteelliset julkaisut IDEASissa
* [Markku Lanne Tuhat-tutkimustietokannassa](https://tuhat.helsinki.fi/portal/en/persons/markku-lanne(7496af29-b7ec-46d0-a045-b07c875a74c0).html) (helsinki.fi)
Heikki Kauppi

**Heikki Kauppi** on suomalainen taloustieteilijä. Hän työskentelee professorina ja taloustieteen laitoksen johtajana Turun yliopistossa. Kauppi on erikoistunut ekonometriaan ja on Helsingin yliopiston tilastotieteen dosentti. Aiemmin hän on toiminut muun muassa kansantaloustieteen tutkijana ja lehtorina Helsingin yliopistossa sekä projektitutkijana Suomen Pankin tutkimusosastolla.

Kauppi on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1999 otsikolla "Essays on Econometrics of Cointegration".

## Lähteet

## Aiheesta muualla
* Kaupin tutkimukset IDEASissa
Eider-politiikka

**Eider-politiikka** oli 1800-luvulla Tanskan nationalistien vaatimus, että maan eteläraja olisi siirrettävä kulkemaan Eiderjokea pitkin, koska se oli historiallisesti ollut Schleswigin ja Holsteinin välinen raja. Suuntaus vaikutti voimakkaimmin 1830-luvulta 1860-luvulle. Vaatimus esitettiin hallituspiireissä vuonna 1842, jolloin sen toteuttaminen näytti kruununperimyksen kannalta mahdolliselta. Kun Tanska kärsi tappion toisessa Saksan–Tanskan sodassa vuonna 1864, jouduttiin Eider-politiikasta luopumaan.

## Lähteet
Kiurala

**Kiurala** on kylä Sastamalan kunnassa Pirkanmaalla. Se kuului ennen Karkun kuntaan. Kiurala sijaitsee Kuloveden ja Rautaveden rannalla vesistöjä erottavan niemekkeen kärjessä. Kiuralaan kuuluu myös useita saaria, joista suurin on Isosaari.

Kiuralasta on löytynyt kivikautinen asuinpaikka, esihistoriallinen hautaröykkiö ja rautakautinen kalmisto. Kiuralan alkuperäinen kylätontti sijaitsee Rautaveden Kylälahden rannalla. Varhaisin säilynyt kirjallinen maininta Kiuralasta on vuodelta 1540, jolloin kylässä oli kaksi tilaa. Isojaon aikaan Kiuralassa oli neljä tilaa, joista vain yksi sijaitsi alkuperäisellä kylätontilla.

Kiuralassa toimi vuosina 1893–1899 Suomen ensimmäinen vaneritehdas. Tehtaalla valmistettiin myös huonekaluja. Tehtaan paikalla Puljusnokantien itäpuolella on rakennusten jäännöksiä ja muistomerkki.

Kiuralan ympäristöä hallitsevat kolme mäkeä: Haukkavuori, Vekonmäki ja Koliskangas. Kylän rakennuskanta on keskittynyt mäkien väliin ja Kuloveden ja Rautaveden rantaan. Kylän läpi kulkee Yhdystie 2495.

## Lähteet
Critics’ Choice Television Awards

**Critics’ Choice Television Awards** on vuosittain järjestettävä palkintogaala parhaille televisiosarjoille ja näyttelijöille. Palkinnot myöntää yhdysvaltalainen järjestö nimeltä The Broadcast Television Journalists Association (BTJA).

Ensimmäiset Critics’ Choice Television Award -palkinnot myönnettiin vuonna 2011. Ennen televisio-ohjelmapalkintoja jaettiin vuodesta 1996 asti vain elokuville tarkoitettuja palkintoja, nyttemmin Critics’ Choice Movie Award -palkintoja. Nykyään **Critics’ Choice -palkinto** voi viitata siis sekä elokuva- että televisio-ohjelmapalkintoon. Vuodesta 2016 lähtien elokuva- ja televisiopalkinnot on jaettu samassa palkintogaalassa vuoden alussa tammikuussa.

## Katso myös
* Critics’ Choice Movie Awards

## Lähteet

## Aiheesta muualla
* Palkinnon viralliset sivut
Abuse to Suffer

__NOTOC__
**Abuse to Suffer** on suomalaisen grindcore-yhtye Rotten Soundin järjestyksessään seitsemäs studioalbumi, sekä ensimmäinen sitten vuonna 2011 julkaistun *[[Curses]]in*. Albumin julkaisun tienoilla yhtye teki maalis–huhtikuussa ”Abuse to Suffer Finland Tour 2016” -kiertueen.

## Vastaanotto
Albumi sai ristiriitaisen vastaanoton. Kaaoszinen Daniel Neffling kuvailia albumia tylsäksi ja sanoi sen sisältävän liian samanlaisia kappaleita, toisaalta yhtyeen tarjoavan turvallista musiikkia yhtyeen faneille. Myös Soundin arviossa tietynlainen muodottomuus otetaan tapetille, vaikka albumia kehutaankin vankaksi.

## Kappaleet
#
#
#
#
#
#
#
#
#
#
#
#
#
#
#
#

### Digipakin bonuskappaleet
#
#

## Kokoonpano
* Keijo Niinimaa – laulu
* Mika Aalto – kitara
* Kristian Toivainen – basso
* Sami Latva – rummut

### Tuotanto
* Sami Latva – tuottaja, äänittäjä (rummut), miksaaja, masteroija
* Keijo Niinimaa – äänittäjä (laulu), editoija (laulu)
* Janne Saksa – äänittäjä (rummut)
* KR – vinyylimasterointi
* Thomas Boutet – kansikuva, layout
* Heikki Järvi – sampler

## Arvostelut
* Angry Metal Guy: *hyvä*
* Heavyblogisheavy.com: 
* Kaaoszine: 6/10
* Revolver: 
* Soundi: 

## Lähteet

## Aiheesta muualla
* Bandcamp
* 
* Discogs
BBDO

**BBDO Worldwide** on yhdysvaltalainen maailmanlaajuinen mainostoimistoketju, joka kuuluu suureen Omnicom-markkinointiviestintäkonserniin. BBDO:lla on lähes 300 toimistoa 80 eri maassa. Ne työllistävät noin 15&nbsp;000 ihmistä. 

Mainosalan kansainvälinen julkaisu *The Gunn Report* on nimennyt BBDO:n  maailman eniten mainosalan palkintoja saaneeksi mainostoimistoketjuksi kuutena vuotena peräkkäin, 2005–2010. Ketjun palkituimpia toimistoja ovat BBDO New York, brasilialainen Almap BBDO, Lontoon AMV BBDO, BBDO Toronto ja espanjalainen Contrapunto BBDO. Cannesin mainosfestivaaleilla BBDO Worldwide palkittiin *Network of the Year* -nimityksellä viidesti peräkkäin 2007–2011. 

## Historiaa
BBDO:n juuret juontavat vuoden 1891 New Yorkiin ja George Battenin perustamaan Batten Companyyn. Vuonna 1918 Batten kuoli, ja vuonna 1928 hänen jälkeensä jättämä yritys yhdistyi Barton, Durstine & Osborn -nimisen mainostoimiston kanssa ja otti nimekseen koomisuutta herättäneen rykelmän Batten Barton Durstine & Osborn. Pilailijat sanoivat nimen kuulostavan siltä kuin matkalaukku pomppisi rappusia alas. Käytännöllisempää oli käyttää lyhennettä BBD&O, josta et-merkki pudotettiin pois 1960-luvulla.

1920-luvun lopulla BBDO oli ensimmäinen mainostoimisto, joka perusti oman osaston uutta mediaa, radiota, varten. Televisiomainontaa varten BBDO:lla oli jo vuonna 1949 osasto, jolla työskenteli 150 ihmistä.

1940-luvulla BBDO:n Alex Osborn kehitti sittemmin brainstormingiksi nimetyn uudenlaisen ideointimenetelmän, jossa istunnon osallistujat vuorotellen ja ilman kritiikkiä ”hyökkäävät” ongelman kimppuun ja yrittävät ratkaista sitä. 1950-luvun alussa BBDO oli taustavaikuttajana Dwight Eisenhowerin menestyksekkäässä presidenttikampanjassa 1952 ja uudelleenvalinnassa 1956.

Vuodesta 1960 lähtien yksi BBDO:n suurimmista asiakkaista on ollut Pepsi, jonka mainoshahmoista tunnetuimpia oli poplaulaja Michael Jackson. Muita BBDO:n pitkäaikaisia asiakkaita ovat olleet General Electric ja Gillette, jolle BBDO teki mainontaa yli 80 vuotta vuoteen 2013 saakka.

Vuonna 1986 BBDO yhdistyi DDB Needhamin kanssa, ja muodostui BBDO-ketjun nykyinen omistajayhtiö Omnicom Group. Siihen kuuluu myös kansainvälinen TBWA-ketju ja kymmeniä muita yrityksiä eri puolilta maailmaa.

Vuonna 2006 New Yorkin pormestari Michael Bloomberg julisti tammikuun 10. päivän ”BBDO-päiväksi” kunnioittaakseen toimiston merkitystä kaupungin historiassa ja nykypäivässä. Mikään mainostoimisto ei aiemmin ole saanut vastaavaa kunnianosoitusta.

## BBDO Suomessa
Suomessa BBDO-ketjua edusti vuosina 1987–2007 BBDO Helsinki Oy, alun perin Asanti Konttinen Torkler Oy.

## BBDO populaarikulttuurissa
Laulaja-lauluntekijä Van Dyke Parks mainitsee mainostoimiston nimeltä ”BBD and O” laulussaan ”Palm Desert” albumilla *Song Cycle* (1967). Elokuvan *[[Päreet palaa!]]* (1975) alussa Jack Lemmonin esittämä mainosmies saa potkut yhtiöstä nimeltä Durston, Thurston & Osborne, joka lienee parodia BBDO:n alkuperäisestä nimestä Batten Barton Durstine & Osborn.

## Lähteet
*
Missä on jatkot?

**Missä on jatkot?** on Frederikin albumi, joka julkaistiin 4. huhtikuuta 2014. Frederik halusi levylleen teknoa ja siksi tuottajaksi pyydettiin Lasse Turunen. Kappaleiden teossa olivat mukana Turusen lisäksi mm. Laura Madekivi, Niina Hartikainen, Costello Hautamäki ja Jarmo "Jame" Roukala.  
## Kappaleet
#
#
#
#
#
#
#
#
#
#

## Lähteet

## Aiheesta muualla
* ''Missä on jatkot?'' discogs.com -sivustolla
Jukka Pirttilä

**Jukka Pirttilä** (s. 1. lokakuuta 1970 Riihimäki) on suomalainen taloustieteilijä. Pirttilä on julkistalouden professori Helsingin yliopistossa ja Valtion taloudellisessa tutkimuskeskuksessa .

Vuosina 2008−2018 hän työskenteli professorina Tampereen yliopiston johtamiskorkeakoulussa. Pirttilä toimii myös tutkijana YK-yliopiston (UNU) kehitystaloustieteen tutkimuslaitoksessa, UNU-WIDERissä. Pirttilä on erikoistunut julkistaloustieteeseen ja kehitystaloustieteeseen. Aiemmin hän on työskennellyt tutkijana Palkansaajien tutkimuslaitoksella, Suomen Pankin siirtymätalouksien tutkimuslaitoksella ja valtioneuvoston kansliassa sekä vierailevana tutkijana Cambridgen yliopistossa . Pirttilä on Helsingin yliopiston taloustieteen dosentti . 

Pirttilä on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1998 väitöskirjallaan "Essays on Environmental Taxation in a Second-Best World" . 

Taloustieteeseen keskittyvä IDEAS/RePEc -tietokanta rankkaa Pirttilän taloustieteilijöiden ylimpään kymmeneen prosenttiin tieteellisten julkaisujen perusteella .

## Lähteet

## Aiheesta muualla
* Pirttilän tieteelliset julkaisut IDEASissa
* Pirttilän profiili, UNU-WIDER
* Pirttilän profiili, Helsingin yliopisto
Arvo Vaara

**Arvo Vaara** (syntyjään *Arvi Antinpoika Tuokkola*, s. 1891 Teuva – ?) oli Kanadassa ja Neuvostoliitossa työskennellyt suomalaissyntyinen toimittaja.

Maanviljelijän perheeseen syntynyt Vaara muutti vuonna 1908 sisarpuolensa luokse Yhdysvaltoihin. Pian Vaara siirtyi Kanadan Vancouveriin, jossa hän työskenteli etupäässä metsätöissä. Vuonna 1912 hän liittyi Kanadan sosiaalidemokraattiseen puolueeseen.

Vuosina 1924–1932 Vaara työskenteli kommunistisen Canadan Suomalaisen Järjestön julkaiseman *[[Vapaus (Sudbury)|Vapaus]]*-lehden toimituksessa. Vuonna 1928 hänet valittiin lehden päätoimittajaksi. Seuraavana vuonna Vaara tuomittiin sakkoihin ja kuuden kuukauden vankeuteen *Vapaudessa* julkaistusta kirjoituksesta, jonka tulkittiin herjaavan kuningas Yrjö V:tä. Sen jälkeen hän toimi Kanadan kommunistipuolueen virkailijana. Vaara nimitettiin lehden päätoimittajaksi uudelleen syksyllä 1930. Vuonna 1932 hänet vangittiin ja karkotettiin Kanadasta osana viranomaisten kommunismin vastaista kampanjaa.

Karkotuksen yhteydessä Vaaralle myönnettiin suomalainen passi ja hänet saatettiin vartioituna Halifaxista ja edelleen Lontoosta Suomeen lähtevään laivaan. Vaara jättäytyi kuitenkin Tanskassa pois laivasta ja matkusti Neuvostoliittoon. Hän sai Neuvostoliiton kansalaisuuden vuonna 1933, mutta ei päässyt NKP(b):n jäseneksi. Vaara työskenteli suomenkielisen radion toimittajana Petroskoissa ja Uhtualla. Neuvosto-Karjalan suomalaisvainojen alettua hän oli vuodet 1936–1940 metsätyöläisenä. Kesällä 1940 hänet kutsuttiin jälleen radiokomitean palvelukseen Petroskoihin.

Jatkosodan aikana Petroskoita evakuoitaessa Vaaran proomu ajelehti Äänisellä Vehkaojan rantaan ja hän jäi suomalaisten vangiksi. Suomalaiset luovuttivat Vaaran kommunistina saksalaisille syyskuussa 1942, minkä jälkeen hänen jälkensä katosivat.

## Lähteet
Matti Virén

**Matti Virén** (s. 29. lokakuuta 1948 Karuna) on suomalainen taloustieteilijä ja Turun yliopiston taloustieteen emeritusprofessori. 

## Elämä

Virén on koulutukseltaan valtiotieteiden tohtori. Hän opiskeli taloustiedettä Chicagon yliopistossa ja väitteli tohtoriksi Helsingin yliopistosta vuonna 1982 väitösotsikolla *Human Capital and Wage Differentials in a Dynamic Theory of the Firm*.

Virén on erikoistunut muun muassa finanssipolitiikan tutkimukseen. Hän on aiemmin työskennellyt tutkijana Sitrassa ja Elinkeinoelämän tutkimuslaitoksessa sekä tutkimusjohtajana Suomen Pankissa ja Valtion taloudellisessa tutkimuskeskuksessa. Virén on myös ollut Helsingin yliopiston taloustieteen dosentti.

## Politiikka
Virén on ollut perussuomalaisten eurovaaliehdokkaana vuoden 2019 vaaleissa. Hänen vaaliteemojaan olivat EU:n liittovaltiokehityksen pysäyttäminen, "tolkun saaminen ilmastohysteriaan" ja yrittäjyyden edistäminen. Virén sai vaaleissa 9 873 ääntä, muttei tullut valituksi. Hän on myös arvostellut tulonsiirtojen varassa elävien määrää ja toivonut veronalennuksia sekä menoleikkauksia.

Viren on Suomen Perusta -ajatuspajan hallituksen puheenjohtaja vuodesta 2022 alkaen.

## Teokset
* 

## Lähteet

## Aiheesta muualla
* Virénin blogi
* Matti Viren Turun yliopiston sivustolla
Herman Haapaniemi

**Herman Haapaniemi** (10. joulukuuta 1895 Evijärvi – 21. heinäkuuta 1980 Helsinki) oli suomalainen kommunisti ja punaupseeri, joka taisteli vapaaehtoisena Espanjana sisällissodassa. 1930–1940-luvuilla hän oli useaan otteeseen vangittuna poliittisen toimintansa johdosta.

## Elämä
### Varhaiset vuodet
Keski-Pohjanmaalla syntynyt Haapaniemi työskenteli nuoruudessaan muun muassa renkinä, tukkitöissä ja sahoilla, kunnes muutti Helsinkiin vuonna 1916. Järjestötoiminnan hän aloitti kotiseudullaan Pietarsaaressa, jossa Haapaniemi oli mukana paikallisessa työväenyhdistyksessä, liittyen 1914 myös sosialidemokraattiseen puolueeseen. Vuonna 1917 Haapaniemi liittyi helmikuun vallankumouksen jälkeen perustettuun Helsingin miliisiin, jossa hän toimi myös vuoden 1918 sisällissodan ajan. Sodan päätyttyä Haapaniemi oli muiden punaisten tavoin vankileirillä. Vapautumisensa jälkeen Haapaniemi oli 1920-luvun alussa mukana Suomen sosialistisen työväenpuolueen toiminnassa ja liittyi myöhemmin laittomaan Suomen Kommunistiseen Puolueeseen vuonna 1929. Hän toimi erilaisissa puoluetehtävissä, joutuen myös pidätetyksi 1931. 

### Espanjan sisällissota ja Suomen sotavuodet
1930-luvun puolivälissä Haapaniemi matkusti Neuvostoliittoon, jossa hän kävi upseerikurssin. Vuosina 1936–1938 Haapaniemi osallistui Espanjan sisällissotaan kansainvälisten prikaatien luutnanttina. Hän toimi poliittisena komissaarina käyttäen peitenimeä Yrjö Broms. Haapaniemi palasi Suomeen joulukuussa 1938, jonka jälkeen hänet vangittiin seuraavan vuoden lokakuussa sisäministeri Urho Kekkosen toimeenpanemissa kommunistipidätyksissä. Haapaniemi vapautettiin talvisodan päätyttyä, mutta vangittiin uudelleen välirauhan aikana elokuussa 1940. Hän oli turvasäilössä koko jatkosodan ajan. Ennen pidätystään Haapaniemi ehti toukokuussa 1940 olla mukana perustamassa Suomen ja Neuvostoliiton rauhan ja ystävyyden seuraa. Sodan päätyttyä hän toimi punaisen Valpon ylivartijana, tehtävänään pitää silmällä sotasyyllisiä ja talteen otettuja äärioikeistolaisia. Haapaniemestä kertoo myös eversti Yrjö Vasama vuonna 1958 ilmestyneessä muistelmateoksessaan *Valpon vankina*.

Myöhemmin Haapaniemi toimi pitkään eri tehtävissä Suomi–Neuvostoliitto-Seuran järjestötyöntekijänä.

## Muuta
Nivelreumaa sairastanut Haapaniemi oli vuonna 1946 yksi Suomen Reumaliiton edeltäjän Reumayhdistyksen perustamista valmistelleen toimikunnan jäsenistä.

## Lähteet
Louis De Geer

**Louis De Geer** -nimisiä henkilöitä ovat olleet:

* Louis De Geer (1587–1652), ruotsalainen kauppias ja teollisuusmies, Ruotsin teollisuuden uranuurtaja
* Louis De Geer (1818–1896), ruotsalainen vapaaherra, virkamies ja kirjailija, Ruotsin pääministeri 1876–1880
* Louis De Geer (1854–1935), Ruotsin pääministeri 1920–1921
Arlandan lentoaseman rautatieasema

**Arlandan lentoaseman rautatieasema** () on Arlandabanan-junalinjan asema, joka sijaitsee Arlandan kansainvälisen lentoaseman terminaalien 4 ja 5 välisen Sky Cityn alla. Asemalle liikennöi useita toimijoita, kun muita lentoasemalla sijaitsevia kahta asemaa (pohjoinen- ja eteläinen asema) palvelee vain Arlanda Express -juna. Asema avattiin liikenteelle 24. marraskuuta 1999.

## Lähteet

## Aiheesta muualla
Bariumperoksidi

**Bariumperoksidi** (BaO2) on barium- ja peroksidi-ionien muodostama epäorgaaninen ioniyhdiste. Yhdistettä voidaan käyttää pyrotekniikassa sekä vetyperoksidin ja muiden epäorgaanisten peroksidien valmistamiseen.

## Ominaisuudet
Huoneenlämpötilassa bariumperoksidi on valkoista tai harmahtavaa kiteistä ainetta. Yhdiste liukenee vain vähän veteen. Kidevedettömän bariumperoksidin lisäksi tunnetaan myös kidevedellinen oktahydraatti (BaO2 · 8H2O). Bariumperoksidi on muiden peroksidien tavoin voimakkaasti hapettava yhdiste ja voi sytyttää orgaanisia materiaaleja palamaan. Kuumennettaessa bariumperoksidia 800–810 °C:n lämpötilaan se hajoaa muodostaen happea ja bariumoksidia. Happoliuokset hajottavat bariumperoksidin muodostaen vetyperoksidia.  Bariumperoksidi ärsyttää silmiä, ihoa ja hengitysteitä.
:BaO2 + 2 H+ → Ba2+ + H2O2
 
## Valmistus ja käyttö
Bariumperoksidia voidaan valmistaa kuumentamalla bariumoksidia 500–550 °C:n lämpötilaan. Pienen määrän vesihöyryä on todettu katalysoivan reaktiota. Muita tapoja valmistaa yhdistettä ovat bariumkloridin tai -oksidin reaktio vetyperoksidiliuoksen kanssa tai bariumnitraatin ja natriumperoksidin välinen reaktio.
:2 BaO + O2 → 2 BaO2

Aikaisemmin bariumperoksidia käytettiin huomattavia määriä vetyperoksidin valmistukseen. Rikkihappo reagoi bariumperoksidin kanssa muodostaen vetyperoksidia ja bariumsulfaattia, joka veteen liukenemattomana saostuu ja voidaan erottaa suodattamalla. Näin muodostui laimea vetyperoksidiliuos. Myös muita peroksideja voidaan valmistaa samankaltaisilla reaktioilla. Muita käyttökohteita ovat ilotulitteiden valmistus sekä käyttö orgaanisissa synteeseissä hapettimena ja valkaisuaineena.

## Lähteet
Kuubankutina

**Kuubankutina** eli **alastrim-rokko** on yleisvaarallinen tartuntatauti. Sen aiheuttaja on *Orthopox*-viruksiin kuuluva *Variola minor*, joka on isorokkoa aiheuttavan *Variola majorin* vähemmän patogeeninen rinnakkaiskanta.
Isorokon tavoin kuubankutina leviää nopeasti ilmateitse tai kosketustartuntana. Kuubankutinan sairastaminen antaa immuniteetin myös isorokkoa vastaan.

*Variola minor* on *Variola*-viruksen kannoista harvinaisempi ja kuolleisuudeltaan huomattavasti pienempi. Vaikka kannat ovat sekä patogeneettisesti että itämisajaltaan samankaltaiset, kuubankutinan kuolleisuus jää noin yhteen prosenttiin, kun se isorokolla on keskimäärin 30 prosenttia.

Koska kuubankutina heikentää yleiskuntoa selkeästi vähemmän kuin isorokko, siihen sairastuneet pääsevät pikemmin jalkeille ja voivat sen takia myös levittää tartuntaa nopeammin. Tästä syystä *Variola minor* levisi 1900-luvun alussa monin paikoin viruksen hallitsevaksi kannaksi, minkä ansiosta kuolleisuus nopeasti väheni.

Kuubankutina saatiin isorokon tavoin hävitetyksi luonnosta 1960-luvun maailmanlaajuisella kampanjalla. Tauti julistettiin hävitetyksi maapallolta toukokuussa 1980.
Luettelo Tallinnan julkisista taideteoksista ja muistomerkeistä

**Luettelo Tallinnan julkisista taideteoksista ja muistomerkeistä** kattaa Tallinnan pysyvästi julkisille paikoille asennetut taideteokset, veistokset ja muistomerkit. Teokset ovat luettelossa niiden suomenkielisten nimien mukaisessa aakkosjärjestyksessä. Lyhenne (ark.) tarkoittaa suurempien monumenttien suunnittelussa ollutta arkkitehtia.

## Lähteet
*
*Eesti kaart jossa linnaosad, kaupunginosat

### Viitteet

## Aiheesta muualla
*MEMORY. Soviet monuments at the park of Maarjamäe Palace.  Eesti ajaloomuuseum, Viron historiamuseo,
Ruutanajärvi

**Ruutanajärvi** voi tarkoittaa seuraavia:

* Ruutanajärvi eli *Ruuttanajärvi*, järvi Hämeenlinnan Sudenpesänkankaalla
* Ruutanajärvi, lampi Kangasalla
* Ruutanajärvi eli Ruutana, järvi Nokian Siurossa
* Ruutanajärvi, lampi Orivedellä
* Ruutanajärvi, järvi Ylitorniolla
Itämeri-sitoumus

**Itämeri-sitoumus** on Baltic Sea Action Groupin (BSAG) työkalu Itämeren suojeluun ja väline yrityksen vastuullisuusstrategian toteuttamiseksi. Itämeri-sitoumukset ovat BSAG:n kumppanien antamia konkreettisia lupauksia kehittää toimintaansa Itämeri- ja ilmastoystävällisemmäksi tietyn ajanjakson aikana. Sitoumuksia oli vuoteen 2023 mennessä annettu yli 300 kappaletta. 

Itämeri-sitoumuksen voi tehdä yritys tai organisaatio, jolla on suora tai epäsuora vaikutus Itämereen. Mahdollisia sitoumuksentekijöitä löytyy lähes jokaiselta toimialalta. Itämeri-sitoumuksia ovat antaneet keskenään hyvin erilaiset toimijat.

Sitoumuksentekijöihin kuuluvat muun muassa merituulivoimayhtiö Eolus, suomalainen suurpanimo Sinebrychoff, Koskenkorvan valmistaja Anora, ruokayhtiöt Fazer, Valio ja Nestlé, sekä metsäyhtiö UPM, energiayhtiö Gasum, muotibrändi Tauko Design ja digitaalisia palveluja suunnitteleva Gofore. 

Itämeri-sitoumus on väline yrityksen vastuullisuusstrategian toteuttamiseksi ja siitä viestimiseksi. Itämeri-sitoumuksessa yritys määrittelee Itämeri- ja ympäristötavoitteet sekä kertoo, miten se aikoo konkreettisesti toimia tavoitteiden saavuttamiseksi. Itämeri-sitoumuksessa kuvataan myös, miten yrityksen edistymistä seurataan säännöllisesti.

BSAG:n vastuullisen liiketoimintaan, ympäristöön ja yhteiskuntaan erikoistuneet asiantuntijat auttavat sitoumuksen tekevää organisaatiota löytämään kehittämisen kohteet ja keinot vaikuttaa Itämeren tilaan. BSAG seuraa kaikkien hyväksymiensä sitoumusten edistymistä ja pitää yhteyttä sitoumuksentekijöihin.

## Lähteet

## Aiheesta muualla
bsag.fi
Nettimusiikki

**Nettimusiikki** on musiikkia, jota voidaan siirtää Internetistä laitteisiin, jotka tukevat valittua tiedostomuotoa. Näitä laitteita voivat olla esimerkiksi tietokone, MP3-soitin tai älypuhelin.

## Kauppoja
Katso artikkeli Nettimusiikkikaupat.



## Nettimusiikkia ilmaiseksi

Jotkut artistit sallivat kappaleidensa ilmaisjakelun nettisivustoillaan tai nettimusiikkikaupoissa, usein kuitenkin vain lyhyen, huonolaatuisen näytteen. Esimerkkinä, iTunesin avulla voit kuunnella lyhyen pätkän mistä tahansa kappaleesta ennen ostamista. 

TorrentFreakin tutkimusten mukaan 38% ruotsalaisista artisteista hyväksyvät kappaleiden nettilevityksen ja -lataamisen ja sanovat sen auttavan uran alkuvaiheessa. Ruotsin rock-yhtye *[[Lamont]]* on hyötynyt nettilevityksestä.







## Myyntiennätyksiä

### Yhdistynyt kuningaskunta
Nettimusiikin myyntiä Britanniassa on mitannut Official Charts Company  vuodesta 2004, sisältäen pääasiassa Britannian singlelistan vuodesta 2005. Ladatuin kappale Britanniassa on "Happy" (Pharrell Williams) yli 1,8 miljoonalla latauksellaan.

### Yhdysvallat
Marraskuussa 2005 myydyin nettisingle yhdysvalloissa oli Gwen Stefanin "Hollaback Girl", jota myytiin yli miljoona kertaa, joten se  oli ensimmäinen kappale, joka sai platina-statuksen nettimyynnillään. Lady Gagan "Born this Way" merkittiin julkaisuviikon ladatuimmaksi naisartistin kappaleeksi  2011, rikkoen Taylor Swiftin kappaleen "Today Was a Fairytale" (2010) ennätyksen. Nykyinen ennätys on jälleen Swiftillä kappaleella"We Are Never Ever Getting Back Together" (2012), jota ladattiin 623&nbsp;000 kertaa julkaisuviikollaan. Keshan single "Tik Tok" (2010) on kaikkien aikojen myydyin nettikappale (15 miljoonaa latausta). 

Vuonna 2009 Michael Jacksonista tuli ensimmäinen artisti, jonka viikon nettimyynti ylitti miljoonan.

### Japani
Vuonna 2006 Recording Industry Association of Japan alkoi antaa sertifikaatteja nettimusiikista, keräämällä tietoja 2000-luvun alusta lähtien. Myydyin kappale on fukushimalaisen lauluyhtyeen Greeeen kappale "Kiseki" (2008), jota oli ladattu neljä miljoonaa kertaa vuosina 2008–2015, 



### Etelä-Korea
Etelä-Koreassa Gaon Digital Chart  on seurannut nettimyyntiä vuodesta 2009. Menestynein kappale heidän mukaansa on Busker Buskersin kappale "Cherry Blossom Ending" (2012), jota oli ladattu 5,9 miljoonaa kertaa vuosina 2012–2015. 

## Lähteet
Henri Debehogne

**Henri Debehogne** (30. joulukuuta 1928 Maille – 9. joulukuuta 2007 Uccle) oli belgialainen tähtitieteilijä.

Debehogne työskenteli Royal Observatoriossa Ucclessa Belgiassa. Hän oli erikoistunut komeettojen ja asteroidien astrometriaan.

Asteroidi 2359 Debehogne on nimetty hänen kunniakseen.

## Asteroidit
Debehogne löysi yli 700 asteroidia, kuten Troijalaiset asteroidit 6090 Aulis ja 65210 Stichius (Eric Walter Elstin kanssa).

## Lähteet
Virsitaulu

**Virsitaulu** on kirkon seinälle kiinnitetty taulu, johon ennen jumalanpalveluksen alkua merkitään niiden virsien numerot, jotka jumalanpalveluksen tai kirkollisen toimituksen aikana lauletaan. 

Taulun ansiosta kirkossakävijät voivat laittaa virsikirjan väliin kirjanmerkin paikoilleen etukäteen ja näin nopeuttaa laulun aloittamista. Virsinumerot voivat myös olla painettuina papereille, jotka annetaan kirkossakävijöille ennen jumalanpalveluksen alkamista. Yleensä virsitaululle on merkitty kaikki jumalanpalveluksessa laulettavat virret säkeistöineen. Nykyään on kirkkoihin alkanut ilmestyä elektronisia virsitauluja, joihin heijastetaan kulloinkin vuorossa olevan virren numero, tai eri puolilla kirkkoa olevia näyttöjä, joille voidaan heijastaa luettelona kaikki virsien numerot.

## Historia

Virsitaulut tulivat käyttöön 1500-luvulla. Alun perin tavallinen käytäntö oli kirjoittaa virren alkusäkeet taululle, mutta 1700-luvun alussa virsikirjan virsien numeroiden kirjoittamisesta tuli yleisempää. Suomessa kirkkoihin tulivat ensimmäiset virsitaulut 1600-luvun lopulla tai 1700-luvun alussa. Vuoden 1701 virsikirjassa, ns. Vanhassa virsikirjassa, virret oli numeroitu ja sen seurauksena numerotaulut yleistyivät kirkoissa.

Ruotsi-Suomessa virsitaulu saatettiin varustaa lampeteilla, jotta virsien numerot olisi helpompaa nähdä. Virsitaulujen kehyksiä saatettiin koristella samalla urkujen julkisivun tapaisesti ja tauluja saattoivat kehystää trumpetit, harput tai huilut, soittimet jotka esiintyvät Raamatussa. Uusklassismin aikaan kirkkoihin voitiin hankkia kaksi virsitaulua symmetrian vaatimuksen mukaisesti.

Joissakin kirkoissa Ruotsissa ja Suomessa oli ns. lukkarinpenkki kirkon kuorissa tai kuoriaidan reunassa. Se oli koroke, jolla lukkari, veisuunjohtaja istui. Lukkarinpenkissä oli yleensä virsitaulu, jossa oli tilaa yhden virren numerolle, jonka lukkari laittoi näkyville taululle virren alkaessa.

## Kuvia virsitauluista

Abcoude8.JPG|Abcoude
Sankt Matthaeus Kirke Copenhagen psalms.jpg|Kööpenhamina
Interior of St Nicholas, East Kirkby - geograph.org.uk - 431139.jpg|East Kirkby
Tablica na numery.jpg|Szopienice


## Lähteet
Wimbledonin tennisturnaus 2016

Vuoden **2016 Wimbledonin tennisturnaus** pelattiin 27. kesäkuuta – 10. heinäkuuta 2016 Wimbledonissa, Lontoossa. Se oli kaikkiaan 130. Wimbledonin tennisturnaus ja vuoden kolmas Grand Slam -turnaus.

Naisten kaksinpeliturnauksen voitti Serena Williams, jolle mestaruus Wimbledonissa oli jo seitsemäs. Yhteensä tämä oli hänelle 22:s Grand Slam -mestaruus, ja sillä hän nousi tasoihin avoimella aikakaudella kaikkien aikojen tilastossa ykkössijaa pitäneen Steffi Grafin rinnalle.

Miesten kaksinpeliturnauksen voitti Andy Murray, jolle Wimbledonin mestaruus oli toinen urallaan. Hän päihitti loppuottelussa Milos Raonicin suoraan kolmessa erässä.

Sekanelinpelissä Henri Kontinen teki suomalaista tennishistoriaa voittamalla Grand Slam -turnauksen aikuisten tasolla ensimmäisenä suomalaisena. Hän pelasi turnauksessa Heather Watsonin parina.

## Lähteet

## Aiheesta muualla

* Virallinen sivusto
Tenth Dimension

**Tenth Dimension** on Blaze Bayleyn sooloprojektin Blazen toinen albumi vuodelta 2002. Se on konseptialbumi.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Blaze Bayley ‎– laulu
* Rob Naylor ‎– basso
* John Slater ‎– kitara
* Jeff Singer ‎– rummut
* Steve Wray ‎– kitara

+

* Andy Sneap ‎– tuottaja, äänittäjä, miksaaja

## Arvostelut
* Metal Crypt: 
* Imperiumi: 6/10
* Soundi: 

## Lähteet

## Aiheesta muualla
* 
*
Lancy

**Lancy** on kaupunki Lounais-Sveitsissä, Geneven kantonissa, Geneven kaupungin lounaispuolella. Kaupungissa on runsaat 30&nbsp;000 asukasta. 

## Sijainti
Lancy sijaitsee pari-kolme kilometriä Geneven ydinkeskustasta lounaaseen ja on Geneven taajama-alueen osa. Lancy sijaitsee Rhônejoen eteläpuolella ja Arvejoen länsipuolella.

## Urheilu
Geneven jalkapallostadion () sijaitsee Lancyn alueella.

## Lähteet
*
* 

### Viitteet

## Aiheesta muualla
Sekajoukkue kesäolympialaisissa 1896

**[[Kesäolympialaiset 1896|Ateenan vuoden 1896 olympialaisissa]]** käytiin kilpailuja, joissa useamman kuin yhden maan urheilijat kilpailivat samassa joukkueessa. Sekajoukkueen urheilijat saavuttivat vuoden 1896 olympialaisissa kaksi mitalia, jotka molemmat tulivat tenniksen nelinpelissä.

## Mitalistit

(*) = Joissakin tilastoissa on määritetty, että kaikki tenniksen nelinpeliturnauksen mitalisijat menivät sekajoukkueille. Hopeaa saavuttaneessa joukkueessa pelannut egyptiläis-kreikkalainen Dionisios Kasdaglis oli aiemmin KOK:n tietokannassa tenniksen kaksinpelissä kreikkalainen ja nelinpelissä egyptiläinen, jolloin hän muodosti kreikkalaisen parinsa Demetrios Petrokokkinoksen kanssa sekajoukkueen. Kysymys Kasdaglisin kansalaisuudesta on aiheuttanut turhautumista niille historioitsijoille, jotka haluavat sijoittaa olympialaisten varhaiset kilpailijat yksinkertaisiin kansallisuuskategorioihin. Vuoteen 2008 asti tästä urheilijasta tiedettiin vain vähän, mutta hänen tiedettiin asuvan Egyptissä. Tuona vuonna hänen sukulaisensa vahvistivat hänen todellisen nimensä olleen Demetrius Casdagli, ja että hän oli todellisuudessa Britannian kansalainen. Perhe oli kuitenkin venäläistä alkuperää ja sai kreikkalaiset nimensä, kun Demetriuksen isoisä muutti Kreikkaan 1800-luvun alussa. Kansainvälisen olympiakomitean tilastojen mukaan hän on kuitenkin kreikkalainen.

## Lähteet
Amfreville-la-Mi-Voie

**Amfreville-la-Mi-Voie** on kunta Ranskan pohjoisosassa. Se sijaitsee Seine-Maritimen departementissa ja Ylä-Normandian alueella.

## Paikka
Amfreville-la-Mi-Voiessa on kevyttä teollisuutta. Kaupunki sijaitsee Seinejoen lähellä, Rouenin eteläisellä esikaupunkialueella teiden D6015 ja D94 risteyksessä.

## Väkiluku

## Nähtävyydet
* St. Remin kirkko, 1900-luvun alusta.
* Raatihuone (mairie), rakennettu vuonna 1884.
* Lacosten julkinen puisto.

## Katso myös
* Luettelo Seine-Maritimen kunnista<br>

## Lähteet
* INSEE

## Aiheesta muualla
* Kunnan sivut  (ranskaksi)
* Amfreville-la-Mi-Voie Quid-sivustolla (ranskaksi)
Amsterdamin yliopisto

**Amsterdamin yliopisto** (, , lyh. *UvA*) on julkinen yliopisto Amsterdamissa, Hollannissa. Yliopisto perustettiin vuonna 1632 ja se on Hollannin kolmanneksi vanhin yliopisto sekä yksi Euroopan suurimmista yliopistoista yli 30 000 oppilaallaan, lähes 5&nbsp;000 työntekijällään sekä noin 600 miljoonan euron vuosibudjetillaan. Sen pääkampus sijaitsee Amsterdamin keskustassa.

*[[Times Higher Education]]* -lehden rankingissä 2015 Amsterdamin yliopisto sijoittui maailman yliopistoista sijalle 63.

## Lähteet

## Aiheesta muualla
Young & Rubicam

**Young & Rubicam** (**Y&R**) oli yhdysvaltalainen maailmanlaajuinen markkinointiviestintätoimistojen ketju, jonka omisti suuri brittiläinen pörssiyhtiö WPP plc. Y&R-ketjulla oli 186 toimistoa 90 maassa, ja ne työllistivät yhteensä noin 6&nbsp;500 ihmistä. WPP:n Young & Rubicam Brands -yksikköön kuuluivat Y&R-mainostoimistojen lisäksi muun muassa Wunderman-suoramarkkinointi&shy;toimistoketju (Suomessa Wunderman Helsinki Oy), Burson-Marsteller-viestintätoimistoketju (Suomessa Pohjoisranta Burson-Marsteller), yritysidentiteettiin erikoistunut Landor Associates sekä terveydenhuoltoalan markkinointiviestintään erikoistunut Sudler & Hennessey. Vuonna 2023 Young & Rubicam, samoin kuin J. Walter Thompson ja Wunderman, sulautettiin ketjuun nimeltä VML.

## Historiaa
Young & Rubicamin historia juontuu Philadelphiassa vuonna 1923 syntyneeseen mainostoimistoon, jonka perustajat olivat sikäläisessä N. W. Ayer -toimistossa työskennelleet John Orr Young ja Raymond Rubicam. Kolmen vuoden kuluttua toimisto muutti New Yorkin Madison Avenuelle, jonka numerossa 285 se toimi 87 vuotta. Raymond Rubicam palkkasi toimistoon akateemisten hakijoiden sijasta itsensä kaltaisia, vähän koulutettuja mutta erikoisia tyyppejä, ja Young & Rubicam alkoi saada mainetta luovana ja boheemina työympäristönä vapaine työaikoineen. Toisaalta Rubicam korosti myös tutkimustyön merkitystä ja vannoi, että toimiston ideat perustuivat aina tosiasioihin. Tutkimustoiminnan johtoon palkattiin Northwestern-yliopiston  mainonnan ja journalismin professori George Gallup, joka kasvatti toimiston tutkimustoiminnan 400 hengen maanlaajuiseksi verkostoksi. Vuonna 1935, työskennellessään yhä Y&R:llä, Gallup perusti haastattelututkimuksia tekevän American Institute of Public Opinion -yrityksen, joka nykyisin toimii nimellä TNS Gallup ja kuuluu Young & Rubicamin tavoin WPP:n omistuksiin. John Orr Young vetäytyi yrityksen toiminnasta jo 1934 ja myös Raymond Rubicam jäi kasvavasta ja menestyvästä yrityksestään eläkkeelle 1944 ryhtyäkseen kirjailijaksi, mutta tuo haave jäi toteutumatta.

Vuonna 1988 Young & Rubicam osti vähemmistöosuuden suomalaisesta Oy Mainos Taucher Reklam Ab:stä, jonka nimeksi tuli Taucher Young & Rubicam. Yritys meni konkurssiin Suomen 1990-luvun alun lamassa.

Young & Rubicam, samoin kuin J. Walter Thompson ja Wunderman poistuivat niminä käytöstä syksyllä 2023, kun omistaja WPP sulautti ne asiakaskokemukseen erikoistuneeseen ketjuun nimeltä VML, josta tuli näin maailman suurin markkinointipalveluyritys noin 30&nbsp;000 työntekijällään.

## Lähteet